





CONTRACT DE SERVICII
[image: ]
1.Preambul
În temeiul Legii nr. 98/2016 privind achizițiile publice si a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului- cadru din Legea nr. 98/2016 privind achizițiile publice, s-a încheiat prezentul contract de prestare de servicii,

        Având în vedere Codul de angajament AAB2C7S7SA6 prin care s-au rezervat credite de angajament, informații ce se regăsesc în Documentul de fundamentare, înregistrat sub nr.8346/03.03.2026.


Între

Unitatea Administrativ - Teritorială JUDEȚUL VASLUI, adresa sediului: Consiliul Județean Vaslui, municipiul Vaslui, str. Ștefan cel Mare, nr. 79, cod poștal 730168, județul Vaslui, Romania, telefon 0235/361089, fax 0235/361090, cod fiscal 3394171, cont R043TREZ24A510103203030X, deschis la Trezoreria Vaslui, reprezentat prin domnul Ciprian Ionuț Trifan - Președinte al Consiliului Județean, în calitate de achizitor, pe de o parte, 

Si

SC ............................, adresa sediului: ......, str. ........., nr. ...., sector....., telefon .........., E-mail ..............................„ număr de înmatriculare..........., cod fiscal ......., cont trezorerie ................., deschis la Trezoreria ......., reprezentata prin ................, având funcția de Administrator, în calitate de prestator, pe de altă parte.
2. Definiții
2.1. - In prezentul contract următorii termeni vor fi interpretați astfel:
a. [image: ]contract - prezentul contract si toate anexele sale;
b. achizitor si prestator - părțile contractante, așa cum sunt acestea numite în prezentul contract;
c. prețul contractului - prețul plătibil prestatorului de către achizitor, în baza contractului, pentru îndeplinirea integrală si corespunzătoare a tuturor obligațiilor asumate prin contract;
d. servicii - activitățile a căror prestare face obiectul contractului;
e. produse - echipamentele, mașinile, utilajele, piesele de schimb si orice alte bunuri cuprinse în anexa/anexele la prezentul contract si pe care prestatorul are obligația de a le furniza în legătura cu serviciile prestate conform contractului;
f. forța majoră - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului si care face imposibilă executarea si, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus, care, fără a crea o imposibilitate de executare, face extrem de costisitoare executarea obligațiilor uneia din părți; zi - zi calendaristica; an - 365 de zile.

3. Interpretare
3.1 - In prezentul contract, cu excepția unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.
3.2 Termenul ”zi" ori "zile" sau orice referire la zile reprezintă zile calendaristice daca nu se specifică în mod diferit.


Clauze obligatorii

4. Obiectul principal al contractului
[image: ] 4.1 - Prestatorul se obligă să presteze: Servicii expert independent specializat în recrutarea resurselor umane și care va face parte din Comisia de Selecție și Nominalizare a candidaților pentru 3 poziții de membru în Consiliul de Administrație al Societății „Centrul de Resurse pentru Afaceri Vaslui” - CRAV SA, pentru mandatul 2026-2030, în perioada/perioadele convenite, cu respectarea legislației în domeniu și în conformitate cu obligațiile asumate prin prezentul contract, conform prevederilor din caietul de sarcini anexat.
4.2. - Achizitorul se obliga sa plătească prețul convenit în prezentul contract pentru serviciile prestate și recepționate, în condițiile și prin modalitățile de plată stabilite prin prezentul contract.

5. Prețul contractului și modalitățile de plată
5.1 - (1) Prețul convenit pentru îndeplinirea contractului, plătibil prestatorului de către achizitor, este de   ............ lei, la care se adaugă TVA conform reglementărilor legislative.
5.2. - Plățile se vor face în lei, pe bază de facturi, cu ordine de plată.
5.3. - Plata pentru serviciile prestate, ce fac obiectul prezentului contract, se va efectua  după validarea  Raportului final de către AMEPIP.
    5.4. - În situația în care va interveni o necesitate de extindere a perioadei, contractul de servicii se va prelungi prin act adițional, fără majorarea valorii acestuia.
    5.5. În cazul în care procedura de selecție și nominalizare se concretizează prin ocuparea unui număr parțial de posturi/neocuparea postului, plata se va efectua în raport de numărul de posturi ocupate în cadrul consiliului de administrație, procedura urmând a fi reluată până la ocuparea numărului efectiv de poziție prevăzut de lege pentru consiliul de administrație al Societății "Centrul de Resurse pentru Afaceri Vaslui” - CRAV  S.A Vaslui, fără alte cheltuieli din partea autorității contractante.
    5.6. - Pentru îndeplinirea prezentului contract nu se acordă avans prestatorului.
    6. Durata contractului
6.1. Prezentul contract produce efecte de la data semnării acestuia de către ambele părți contractante și până la 31.12.2026.
6.2. Termenul pentru realizarea selecției candidaților pentru funcția de membru în consiliul de administrație se va efectua cu respectarea prevederilor legale în vigoare. În situația în care va interveni o necesitate de extindere a perioadei, contractul de servicii se va prelungi prin act adițional, fără majorarea valorii acestuia.
6.3. În executarea obligațiilor aferente prezentului contract prestatorul se obligă si întocmească și să predea următoarele livrabile:
1. Planul de selecție - Componenta integrală, în maximum 10 zile de la data înființării Comisiei de selecție si nominalizare (CSN), elaborat în consultare cu autoritatea publică tutelară.
2. Lista lungă (lista tuturor candidaturilor primite).
3. Lista scurtă (candidaților care urmează să fie intervievați).
4. Raportul final - în maximum 3 zile de la data finalizării etapei interviului.
6.4. Prezentul contract încetează să producă efecte la data îndeplinirii, de către ambele părți contractante, a obligațiilor ce le revin conform contractului, respectiv predarea Raportului Final de selecție și numirea celor 3 membri selectați în consiliul de administrație.
7. Executarea contractului
7.1 - Executarea contractului se va efectua în cel mai scurt timp de la data semnării contractului de ambele părți.
8. Documentele contractului
8.1. - Documentele contractului sunt:
a) caietul de sarcini
b) propunere financiara
c) acte adiționale, dacă există
9. Obligațiile principale ale prestatorului:
9.1.- (1) Prestatorul se obligă să presteze serviciile la standardele si performanțele prevăzute în caietul de sarcini anexă la contract, în conformitate cu prevederile legislației în vigoare în domeniu.
        (2) În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.
          (3) Prestatorul este responsabil de efectuarea integrală a selecției candidaților pentru 3 (trei) poziții de membru în cadrul Consiliului de Administrație al Societății „Centrul de Resurse pentru Afaceri Vaslui” - CRAV SA, pentru mandatul 2026-2030.
        (4)Prestatorul se obligă să demareze prestarea serviciilor imediat după data semnării contractului de ambele părți.
9.2.- (1) Prestatorul se obligă să presteze serviciile de elaborare a documentațiilor prevăzute în caietul de sarcini.
         (2) În executarea obligațiilor aferente prezentului contract prestatorul se obligă să întocmească următoarele livrabile:
I. Planul de selecție — Componenta integrală, în maximum 10 zile de la data înființării Comisiei de selecție și nominalizare (CSN), elaborat în consultare cu autoritatea publică tutelară.
Planul de selecție va conține, dar fără a se limita la acestea, următoarele:
a. etapele procesului de selecție, calendarul, documente și materiale ce urmează a fi verificate, respectiv elaborate, persoane de contact pentru informații și detalii suplimentare;
b. anunțurile privind selecția, pentru presa tipărită și online;
c. lista detaliată a documentelor necesare în vederea depunerii candidaturii de către persoane fizice și persoane juridice, în funcție de etapele procedurii de selecție;
d. dispozițiile de confidențialitate și de acces la documente, lista elementelor confidențiale;
e. lista riscurilor posibile și a măsurilor ce vor fi luate pentru diminuarea acestor riscuri, asigurându-se că drepturile acționarilor sunt respectate și că interesele întreprinderii publice sunt asigurate;
f. scrisoarea de așteptări (elaborată de către autoritatea publică tutelară);
g. cerințele contextuale;
h. profilul consiliului;
i. profilul candidatului;
j. criteriile de selecție;
k. modul de acordare a punctajului;
l. documente referitoare la declarația de intenție;
m. plan de interviu;
n. proiectul contractului de mandat;
o. declarații necesare a fi completate de către candidați. II. Lista lungă (lista tuturor candidaților primiți) va cuprinde:
a. Analiza informațiilor din dosarele de candidatură rămase pe lista lungă;
b. Alocarea punctajului conform grilei de evaluare pentru fiecare criteriu din cadrul profilului consiliului pentru fiecare candidat.
III. Lista scurtă (candidații care urmează să fie intervievați) va cuprinde:
a. Punctajul stabilit pentru fiecare candidat aflat pe lista scurtă;
b. Planul de interviu propus.
IV. Raportul final, în maximum 3 zile de la data finalizării etapei interviului și va cuprinde:
a. rezultatul evaluării fiecărui candidat de pe lista scurtă în procedura de selecție;
b. clasamentul acestora și punctajele obținute în conformitate cu criteriile de evaluare;
c. [image: ]modul în care, colectiv, candidații propuși corespund profilului consiliului.
9.3. - Prestatorul se obligă să despăgubească achizitorul împotriva oricăror:
(1) reclamații si acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele folosite pentru sau în legătură cu obiectul contractului; si
(2) daune-interese, costuri, taxe si cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.
9.4. - Prestatorul poartă întreaga răspundere în cazul producerii accidentelor de muncă, evenimentelor si incidentelor periculoase, îmbolnăvirilor profesionale generate sau produse de echipamentele tehnice (utilaje, instalații etc) si de munca, procedeelor tehnologice utilizate, sau de către lucrătorii săi si cei aparținând societăților care desfășoară activități împreună cu prestatorul (asociați, subcontractori etc), în conformitate cu prevederile Legii nr. 319/2006 a securității și sănătății în muncă și Hotărârii nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006, precum și orice modificare legislativa apărută pe timpul desfășurării contractelor.
9.5. Conflictul de interese
(1)Prestatorul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a Contractului de Servicii. Conflictele de interese pot apărea în mod special ca rezultat al intereselor economice, afinităților politice ori de naționalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de Servicii trebuie notificat în scris Autorității Contractante, în termen de 3 zile de la apariția acestuia.
(2)Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea și salariații din teritoriu, nu se află într-o situație care ar putea genera un conflict de interese. Prestatorul va înlocui, în 5 zile și fără vreo compensație din partea Achizitorului, orice membru al personalului său salariat ori contractat, inclusiv conducerea ori salariații din teritoriu, care se regăsește într-o astfel de situație.
(3)Prestatorul trebuie sa evite orice contact care ar putea sa-i compromită independența ori pe cea a personalului său, salariat sau contractat, inclusiv conducerea și salariații din teritoriu. În cazul în care prestatorul nu-și menține independența, Achizitorul, fără afectarea dreptului acestuia de a obține repararea prejudiciului ce i-a fost cauzat ca urmare a situației de conflict de interese, va putea decide încetarea de plin drept și cu efect imediat a Contractul de Servicii, în condițiile prevăzute la art. 11.3 din prezentul contract.
9.6. (1) Documentația si toate rapoartele sau orice materiale pregătite de către prestator în executarea acestui contract vor fi proprietatea achizitorului. Prestatorul se obligă să livreze aceste documente, în original, achizitorului după finalizarea contractului și să nu le utilizeze pentru alte scopuri decât cele prevăzute în acest contract, cu excepția cazului în care achizitorul îl autorizează în scris în acest sens.
(2) Orice rezultate sau drepturi legate de acestea, inclusiv drepturi de autor și/sau orice alte drepturi de proprietate intelectuală, obținute în executarea sau ca urmare a executării acestui contract, cu excepția cazurilor în care astfel de drepturi sunt preexistente contractului, vor fi proprietatea achizitorului, care le poate utiliza, publica sau transfera după cum consideră necesar.
9.7. - Prestatorul rămâne răspunzător pentru orice încălcare a obligațiilor sale contractuale și după încetarea contractului, pentru perioada prevăzută în acest sens de legislația românească aplicabilă.
9.8 In cazul in care contractantul este o asociere, fiecare membru al asocierii prin prezenta agreează ca va fi răspunzător in mod solidar fata de achizitor pentru orice obligație stipulata in prezentul contract precum si pentru luarea oricărei acțiuni sau oricăror inacțiuni, inclusiv pentru orice daune, pierderi sau costuri.
10. Obligațiile principale ale achizitorului
10.1. - Achizitorul se obligă să recepționeze, potrivit clauzei 15, serviciile prestate în termenul convenit.
10.2. - Achizitorul are obligația de a efectua plata către prestator in termen de 30 zile de la primirea facturii.
10.3. - Plata serviciilor prestate poate fi efectuata după recepție.
10.4. - Nu se decontează alte cheltuieli (transport, diurna, cazare, masa etc.)
10.5. - Daca achizitorul nu onorează facturile în termen de 14 zile de la expirarea perioadei prevăzute la clauza 10.2., prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în 3 zile.
11. Sancțiuni pentru neîndeplinirea culpabila a obligațiilor
     11.1- În cazul în care, din vina sa exclusivă, prestatorul nu își execută, execută cu întârziere sau execută necorespunzător obligațiile asumate prin prezentul contract, atunci achizitorul are dreptul de a deduce din prețul contractului, ca penalități o sumă echivalentă cu o cotă procentuală din prețul contractului, respectiv 0,04% din prețul contractului pe fiecare zi de întârziere pentru partea de contract neîndeplinită, până la îndeplinirea efectivă a obligațiilor sau, dacă este cazul, până la rezilierea contractului.
1 1.2 - In cazul in care achizitorul nu onorează facturile in termenul prevăzut la art. 10.2., atunci acesta are obligația de a plăti, ca penalități, o sumă echivalentă cu o cotă procentuală din plata neefectuată, stabilită la 0,04% pe zi de întârziere, până la îndeplinirea efectivă a obligațiilor.
11.3 - Nerespectarea de către părți a obligațiilor prevăzute în prezentul contract dă dreptul părții lezate să considere contractul de drept reziliat fără nicio altă formalitate și fără nicio altă procedură judiciară sau extrajudiciară, precum si dreptul de a pretinde plata de daune-interese.
11.4 - Achizitorul își rezervă dreptul de a renunța oricând la contract, printr-o notificare scrisă adresată prestatorului, fără nicio compensație, de la deschiderea falimentului împotriva acestuia în condițiile Legii nr. 85/2014 privind procedurile de prevenire a insolvenței si de insolvență, cu condiția că această renunțare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată până la data denunțării unilaterale a contractului.
11.5 - Părțile declară în mod expres că acceptă clauzele indicate la 11.3 si 1 1.4.
11.6 In cazul in care prestatorul a invocat susținerea unui/unor terț/terți susținători privind îndeplinirea criteriilor referitoare la situația financiara si/sau criteriilor privind capacitatea tehnica si profesionala, prestatorul si terțul/terții susținător/susținători răspund in mod solidar pentru executarea contractului. Răspunderea solidara a terțului/terților susținător/susținători se va angaja sub condiția neîndeplinirii de către acesta/aceștia a obligațiilor de susținere asumate prin angajament.
11.7- In cazul in care prestatorul întâmpina dificultăți pe parcursul executării contractului, iar susținerea acordata de unul sau mai mulți terți vizează îndeplinirea criteriilor referitoare la capacitatea economica si financiara si/sau capacitatea tehnica si profesionala, terțul este obligat in baza actului juridic încheiat (angajamentul ferm) sa substituie prestatorul pentru a duce la îndeplinire acea parte a contractului ce face obiectul angajamentului ferm.
11.8- Achizitorul are dreptul sa urmărească orice pretenție la daune pe care prestatorul ar putea sa le aibă împotriva terțului susținător pentru nerespectarea obligațiilor asumate prin angajamentul ferm.

Clauze specifice
12. Garanția de bună execuție a contractului: Nu se retine garanție de buna execuție.
13. Alte responsabilități ale prestatorului
13.1. - (1) Prestatorul are obligația de a executa serviciile prevăzute în contract cu profesionalismul si promptitudinea cuvenite angajamentului asumat si în conformitate cu prevederile caietului de sarcini si ale legislației în vigoare în domeniu.
(2) Prestatorul se obligă să supravegheze prestarea serviciilor, să asigure resursele umane, materialele si orice alte asemenea, fie de natură provizorie, fie definitivă, cerute de/si pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
(3) Prestatorul de servicii va informa în scris Achizitorul despre stadiul de realizare a documentației descrise în caietul de sarcini.
13.2. - Prestatorul este pe deplin responsabil pentru execuția serviciilor în conformitate cu termenul de prestare convenit, cu prevederile caietului de sarcini si ale legislației în vigoare în domeniu. Totodată, este răspunzător atât de siguranța tuturor operațiunilor si metodelor de prestare utilizate, cât si de calificarea personalului folosit pe toată durata contractului.
13.3. - Prestatorul se obligă să remedieze, pe cheltuiala proprie, la cererea achizitorului și în termenul indicat de acesta, orice deficiență în prestarea serviciilor cauzată de neîndeplinirea sau îndeplinirea necorespunzătoare a obligațiilor sale contractuale.
13.4. - Prestatorul este obligat să respecte instrucțiunile transmise de către achizitor, ca si cum acestea ar fi parte a contractului însuși, clauzele prezentului contract fiind aplicabile în integralitate.
13.5. - Prestatorul este pe deplin responsabil pentru calitatea documentațiilor elaborate ce fac obiectul prezentului contract și garantează cu privire la conformitatea documentațiilor, raportată la legislația in domeniu.

14. Alte responsabilități ale achizitorului
14.1. - Achizitorul se obligă să pună la dispoziția prestatorului orice facilități si/sau informații pe care acesta le-a cerut si pe care le consideră necesare îndeplinirii contractului.
15. Recepție si verificări
15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din Caietul de sarcini.
15.2. - Verificările vor fi efectuate în conformitate cu prevederile din prezentul contract si cu cerințele din caietul de sarcini. Achizitorul are obligația de a notifica, în scris, prestatorului identitatea reprezentanților săi împuterniciți pentru acest scop.
15.3. (1) Operațiunile recepției implica:
· identificarea serviciilor prestate și menționarea activităților derulate;
· verificarea respectării condițiilor de prestare conform specificațiilor din caietul de sarcini [image: ] constatarea eventualelor deficiente.
15.4. - In cazul in care in cadrul procedurilor de recepție se fac observații, prestatorul va proceda la refacerea, completarea documentației in conformitate cu solicitările achizitorului.
15.5. — Recepția va avea loc după finalizarea prestării serviciilor, respectiv după înaintarea Raportului final către Agenția pentru Monitorizarea și Evaluarea Performanțelor Întreprinderilor Publice (AMEPIP).
16. Începere, finalizare, întârzieri, sistare
[image: ]16.1. - (1) Prestatorul are obligația de a începe prestarea serviciilor în timpul cel mai scurt posibil de la semnarea contractului de ambele părți.
(2) În cazul în care prestatorul suferă întârzieri și/sau suportă costuri suplimentare, datorate în exclusivitate achizitorului, părțile vor stabili de comun acord:
a) prelungirea perioadei de prestare a serviciului; si
b) totalul cheltuielilor aferente, dacă este cazul, care se vor adăuga la prețul contractului.
16.2. - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită trebuie finalizate în termenul convenit de părți, termen care se calculează de la data începerii prestării serviciilor.
(2)În cazul în care:
a) orice motive de întârziere, ce nu se datorează prestatorului; sau
b) alte circumstanțe neobișnuite, susceptibile de a surveni altfel decât prin încălcarea contractului de către prestator, îndreptățesc prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.
16.3. - Dacă pe parcursul îndeplinirii contractului prestatorul nu respectă graficul de prestare, acesta are obligația de a notifica acest lucru, în timp util, achizitorului.
Modificarea datei/perioadelor de prestare asumate se face cu acordul părților, prin act adițional.
16.4. - În afara cazului în care achizitorul este de acord cu o prelungire a duratei, orice întîrziere în îndeplinirea contractului dă dreptul achizitorului de a solicita penalități prestatorului.
17. Ajustarea prețului contractului
17.1. - Pentru serviciile prestate, plățile datorate de achizitor prestatorului sunt tarifele declarate în propunerea financiara, anexa la contract si nu se modifica.
17.2. Prețul contractului poate fi ajustat, în condițiile art. 221 din Legea nr. 98/2016 privind achizițiile publice, numai în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/diminuarea costurilor pe baza cărora s-a fundamentat prețul contractului.
18 Amendamente
18.1- Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.
18.2- Modificarea nu va privi acele clauze a căror modificare ar conduce la crearea unui avantaj in comparație cu ceilalți ofertanți.
18.3- Modificarea contractului se va putea efectua in condițiile prevăzute la art. 221 din legea nr. 98/2016 privind achizițiile publice.
19. Încetarea si rezilierea contractului
19.I. - Prezentul contract încetează, în condițiile legii, prin executarea, de către ambele părți, a tuturor obligațiilor ce le revin conform contractului, prin acordul părților sau ca urmare a dispariției, fără vina nici uneia dintre părți, a unui element esențial al contractului, astfel cum acesta este definit în legislația aplicabilă.
19.2. - Prezentul contract va înceta automat daca în termen de 30 de zile de la data semnării contractului de către părți, Prestatorul nu a demarat execuția contractului în cauză.
19.3. - Încetarea prezentului contract în condițiile art. 19.1 si 19.2 nu va produce niciun fel de efecte asupra altor drepturi ale achizitorului si prestatorului dobândite în baza prezentului contract.
19.4. - Suplimentar față de cauzele de încetare definite mai sus, Achizitorul poate rezilia Contractul de servicii cu efecte depline (de jure) după acordarea unui preaviz de 30 zile Prestatorului, fără necesitatea unei alte formalități si fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:
a) Prestatorul nu își îndeplinește obligațiile în conformitate cu termenele asumate prin prezentul Contract;
b) Prestatorul refuză sau omite să aducă la îndeplinire dispozițiile emise de către achizitor sau de către reprezentantul său autorizat.
c) Prestatorul cesionează Contractul de servicii sau subcontractează fără a avea acordul scris al Achizitorului;
d) Prestatorul face obiectul unei proceduri de insolvență, dizolvare, administrare judiciară sau sub controlul altei autorități, a încheiat o înțelegere cu creditorii privind plata datoriilor, și-a suspendat activitatea, sau se află într-o situație asemănătoare rezultând dintr-o procedură similară reglementată de legislația sau reglementările la nivel național;
e) Prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;
g) Are loc orice modificare organizațională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt înregistrate într-un act adițional la prezentul Contract;
h) Apariția oricărei alte incapacități legale care să împiedice executarea Contractului de servicii;
i) Prestatorul nu furnizează garanțiile sau asigurările solicitate, sau persoana care furnizează garanția
sau asigurarea nu este în măsură să își îndeplinească angajamentele;
j) Împotriva Prestatorului a fost pronunțată o hotărâre având autoritate de lucru judecat cu privire la frauda, corupție, implicarea într-o organizație criminală sau orice altă activitate ilegală în dauna intereselor financiare ale CE;
k) Valorificarea de către Achizitor a rezultatelor prestațiilor este grav compromisă ca urmare a întârzierii prestațiilor din vina Prestatorului;
l) Apariția oricărei alte incapacități legale care să împiedice executarea Contractului;
19.5. - Oricare dintre părți încalcă prevederile Contractului de servicii prin neîndeplinirea unei/unor obligații care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptățită la următoarele remedii:
a) despăgubiri; și/sau
b) rezilierea Contractului de servicii.
19.6. - Despăgubirile pot fi:
a) Despăgubiri Generale; si/sau
b) Penalități contractuale.
19.7. - Dacă achizitorul reziliază contractul de servicii, are dreptul la daune-interese și va fi îndreptățit să recupereze de la prestator fără a renunța la celelalte despăgubiri la care este îndreptățit potrivit prevederilor contractului, orice pierdere sau prejudiciu suferit.
19.8. - În orice situație în care Achizitorul este îndreptățit la despăgubiri, poate reține aceste despăgubiri din orice sume datorate Prestatorului.
19.9. - Achizitorul va avea dreptul la despăgubiri pentru orice prejudiciu care este descoperit după finalizarea Contractului de servicii, în conformitate cu legea aplicabilă ce guvernează Contractul de servicii.
19.10 - Achizitorul are dreptul de a denunța unilateral contractul in cazul apariției unei situații pentru care se aplica prevederile art. 222 din legea nr. 98/2016 privind achizițiile publice.
19.11 - Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publica, in conformitate cu dispozițiile dreptului comun, achizitorul are dreptul de a denunța unilateral contractul in perioada de valabilitate a acestuia in una din următoarele situații:
a) [image: ]executantul se afla, la momentul atribuirii contractului, in una din situațiile care ar fi determinat excluderea sa din procedura de atribuire potrivit art. 164 - 167 din Legea nr. 98/2016, privind achizițiile publice;
b) contractul nu ar fi trebuit atribuit executantului, având in vedere o încălcare grava a obligațiilor care rezulta din legislația europeana relevanta si care a fost constatata printr-o decizie a Curții de Justiție a Uniunii Europene.
	20.	Subcontractarea. Nu este cazul
21. Forța majoră
21.1- Forța majoră este constatată de o autoritate competentă.
21.2- Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
21.3- Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
21.4- Partea contractantă care invocă forța majoră are obligația de a notifica celeilalte părți, imediat si în mod complet, producerea acesteia si să ia orice măsuri care îi stau la dispoziție în vederea limitării consecințelor.
21.5- Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna dintre părți să poată pretindă celeilalte daune-interese.
22. Soluționarea litigiilor
22.1- Achizitorul si prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau disputa care se poate ivi între ei în cadrul sau în legătură cu îndeplinirea contractului.
22.2- Dacă, după 15 zile de la începerea acestor tratative, achizitorul si prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din Romania.
22.3- Procesele si cererile privind acordarea despăgubirilor pentru repararea prejudiciilor cauzate in cadrul procedurii de atribuire, precum si cele privind executarea, nulitatea, anularea, rezoluțiunea, rezilierea sau denunțarea unilaterala a contractelor de achiziții publice, se soluționează in prima instanța de către secția de contencios administrativ si fiscal a tribunalului in circumscripția căruia se afla sediul autorității contractante.
23. Limba care guvernează contractul
23.1- Limba care guvernează contractul este limba română.
24. Comunicări [image: ]
24.1- (1) Orice comunicare dintre părți, referitoare la îndeplinirea prezentului contract, trebuie să fie transmisă în scris.
     (2) Orice document scris trebuie înregistrat atât în momentul transmiterii, cât și în momentul primirii.
 24.2- Comunicările între părți se pot face și prin telefon, fax sau e-mail, cu condiția confirmării în scris a primirii comunicării.
25. Legea aplicabilă contractului
       25.1-Contractul va fi interpretat conform legilor din România.
       25.2-Prestatorul va respecta și se va supune tuturor legilor și reglementărilor din România, precum și reglementărilor direct aplicabile ale CE, jurisprudenței Curții Europene de Justiție și a Tribunalului de Primă Instanță și se va asigura că personalul său, salariat sau contractat de acesta, conducerea sa, subordonații acestuia, și salariații din teritoriu vor respecta și se vor supune de asemenea acelorași legi și reglementări. Prestatorul va despăgubi achizitorul în cazul oricăror pretenții și acțiuni în justiție rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonații acestuia, precum și salariații din teritoriu.
26. Drepturi de proprietate intelectuală
26.1. - Orice rapoarte și date precum hărți, diagrame, schițe, instrucțiuni, planuri, statistici, calcule, baze de date, software și înregistrări justificative ori materiale achiziționate, compilate ori elaborate de către prestator sau de către personalul său salariat ori contractat în executarea contractului de servicii vor deveni proprietatea exclusivă a achizitorului.
26.2. - După încetarea contractului de servicii, prestatorul va remite toate aceste documente și date achizitorului. Prestatorul va păstra copii ale acestor documente ori date, pe care nu le va utiliza în scopuri care nu au legătură cu contractul de servicii, fără acordul scris prealabil al achizitorului.
26.3. - Prestatorul nu va publica articole referitoare la serviciile care fac obiectul prezentului contract și nu va face referire la aceste servicii în cursul executării altor servicii pentru terți și nu va divulga nici o informație fumizată de achizitor, fără acordul scris prealabil al acestuia.
26.4. - Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea contractului de servicii vor fi proprietatea exclusivă a achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.
27. Confidențialitatea informațiilor și protecția datelor cu caracter personal
27.1. - Prestatorul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale și, cu excepția cazului în care este necesar pentru executarea Contractului, nu va publica sau divulga niciun element al acestuia fără acordul scris prealabil al Achizitorului. Dacă există divergente cu privire la necesitatea publicării sau divulgării documentelor și informațiilor care îi sunt puse la dispoziție în scopul executării Contractului, decizia finală va aparține Achizitorului.
27.2. - În executarea contractului prestatorul se angajează să depună toate diligențele pentru prelucrarea și păstrarea confidențialității datelor cu caracter personal în acord cu prevederile legale în vigoare.
28. Clauza standard privind protecția datelor personale
28.1. Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.
28.2. Părțile sunt conștiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la: [image: ] capacitatea de a respecta drepturile persoanelor vizate privind ștergerea, corectarea sau transferul informațiilor personale; [image: ] informarea în caz de breșă de date a tuturor destinatarilor relevanți, într-un interval maxim de 72 ore și, în cazul Executantului nu mai târziu de 24 ore de la momentul în care o astfel de încălcare a securității datelor a ajuns în atenția acestuia; [image: ] îndeplinirea tuturor îndatoririlor obligatorii privind documentarea conformării cu Regulamentul 679/2016.
28.3. Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea perioada de stocare a datelor personale prelucrate prin contract este limitată la perioada corespondentă realizării obiectului principal al contractului.
28.4. Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce privește obligațiile asumate prin această clauză:
· vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal; [image: ] vor preveni utilizarea fără autorizație a sistemelor de prelucrare a datelor; [image: ] se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare; [image: ] se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se dorește să se efectueze transferul datelor cu caracter personal prin mijloace de transmitere a datelor; [image: ] se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor; [image: ] se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți:
· se vor asigura că datele cu caracter personal sunt protejate de distrugere sau pierdere accidentală se vor asigura că datele colectate în scopuri diferite pot fi prelucrate separat.
29. Egalitatea de șanse
29.1. - În executarea contractului de servicii, prestatorul va ține cont de obligațiile referitoare la respectarea principiului egalității de șanse și de tratament, în cadrul relațiilor de muncă de orice fel. Prestatorul garantează nediscriminarea în procesul de angajare a personalului pe criterii de rasă, sex, religie, dizabilități, vârstă, apartenența la etnii etc.
		Achizitor,                                                                       Prestator,

